I Gde Agus Darma Putra

I Gde Agus Darma Putra (aksara Bali: ᬳᬷᬕᭂᬤᬾᬳᬕᬸᬲ᭄‌ᬥᬃᬫᬧᬸᬢ᭄ᬭ᭟, ) inggih punika silih tunggil pangawi sastra Bali sane aktif makarya kakawian marupa prosa liris miwah puisi. Dané tamat S-1 ring Institut Hindu Dharma Negeri Dénpasar tur nglanturang S-2 ring Institut Hindu Dharma Negeri Dénpasar. Dané naenin makarya dados guru bahasa Bali miwah dosen ring Institut Hindu Dharma Negeri Dénpasar,  Mangkin dane dados dosen ring Universitas Hindu Indonesia. 

Darma Putra aktif ngwedar kakawianyane ring koran, majalah miwah nerbitang buku. Utaminnyane, ring Suara Saking Bali miwah Tatkala.co. Dane taler aktif dados pangremba Bangli Sastra Komala sané nyobyahang indik sastra Bali modérn. Lianan ring punika, dane sampun sering dados narawakia ring makudang-kudang acara sastra modérn wiadin klasik. Dane polih dados pembicara ring Ubud Writers and Readers Festival (UWRF) 2019 miwah 2024 taler polih dados narawakia ring Borobudur Writers and Readers Festival ring warsa 2022. Dane taler aktif ring IBM Dharma Palguna Foundation sane mapaiketan sareng lontar miwah penelitian indik Sastra Jawa Kuno, Bali miwah Lombok.  

Dané makéh ngripta karya sastra Bali modérn utaminyane puisi miwah prosa liris punika taler essay mabasa Bali. Darma Putra naenin ngamolihang penghargaan Sastra Rancagé warsa 2018 antuk kakawiannyané sané mamurda Bulan Sisi Kauh. 

 Sasuratan 
 Jurnal 
 Siwa Tattwa Purana; Ritual-Ritual Kehidupan Dan Kematian, kawedar ring Kalangwan; Jurnal Pendidikan Agama, Bahasa dan Sastra
 Satua I Sangging Lobangkara dalam Tradisi Nyastra kawedar ring Soshum: Jurnal Sosial dan Humaniora
 Dalam Kidung Bhramara Saṅu Pati kawedar ring Kalangwan Jurnal Pendidikan Agama, Bahasa dan Sastra

 Pupulan puisi 
 Bulan SIsi Kauh

 Organisasi 
 Masyarakat Naskah Nusantara
 Bangli Sastra Komala
 IB Palguna Foundation

Pustaka

Kategori:Pangawi Sastra Bali
Kategori:Jadma sané kantun maurip